wickkiey/tamil-wikipedia-markdown huggingface dataset:
# சைனக் கோயில்

உள்ள பாலிதானா கோயில்கள்]]  
**சைனக் கோயில்** (குஜராத்தி: દેરાસર) அல்லது **பசதி** (கன்னடம்: ಬಸದಿ) என்பது சைன சமயத்தைப் பின்பற்றுபவர்களான சைனர்களுக்கான வழிபாட்டுத் தலமாகும். **சைனக் கட்டடக்கலை** என்பது அடிப்படையில் கோயில்கள் மற்றும் மடங்களை மட்டுமே வரையறுப்பதாக உள்ளது. சைனக் கட்டடங்கள் பொதுவாக அவை கட்டப்பட்ட இடம் மற்றும் காலத்தின் பாணியை எதிரொலிக்கின்றன.  

சைனக் கோவில் கட்டடக்கலை பொதுவாக இந்துக் கோயில் கட்டிடக்கலை மற்றும் பண்டைய காலத்திய பௌத்த கட்டிடக்கலைக்கு நெருக்கமாக உள்ளது. பொதுவாக இந்த அனைத்து சமயத்தினருக்கும் ஒரே கட்டடக் கலைஞர்கள், சிற்பிகளே பணிபுரிந்துஏஏனர். மேலும் பிராந்திய மற்றும் காலக்கட்ட பாணிகள் பொதுவாக ஒரே மாதிரியானவையாக இருந்தன. 1,000 ஆண்டுகளுக்கும் மேலாக, பெரும்பாலான இந்து, சைனக் கோயில்களின் அடிப்படை அமைப்பானது, ஒரு சிறிய கருவறை அல்லது பிரதான மூர்த்தி அல்லது வழிபாட்டு உருவங்களுக்கான சிற்றாலயத்தைக் கொண்டுள்ளது. அதன் மேல் உயரமான மேற்கட்டுமானம் அமைக்கப்பட்டுள்ளது. கருவறைக்கு முன்புறமாக ஒன்று அல்லது அதற்கு மேற்பட்ட பெரிய மண்டபங்கள் அமைகப்பட்டுள்ளன.  

மாரு-குர்ஜரா கட்டிடக்கலை அல்லது "சோலங்கி பாணி" என்பது குசராத்து மற்றும் இராசத்தானில் காணப்படும் ஒரு கோயில் பாணியாகும் (இரு பகுதிகளும் சைன சமயம் வலுவாக இருக்கும் இடங்களாகும்), இது 1000 ஆம் ஆண்டில் இந்து மற்றும் சைனக் கோயில்களில் இருந்து உருவானது. ஆனால் சைன சமயத்தவர்களிடையே மிகுந்த பிரபலமடைந்தது. இது இன்று வரை, ஓரளவு மாற்றமடைந்த வடிவத்தில் பயன்பாட்டில் உள்ளது. உண்மையில் 20 ஆம் நூற்றாண்டில் சில இந்து கோவில்களும் இந்த கட்டடக் கலை பாணியில் கட்டுவது பிரபலமாகி வருகிறது. அபு மலை, தரங்கா, கிர்நார், பாலிதானாவில் உள்ள தில்வாராவில் உள்ள கோயில் குழுக்களில் இந்த பாணி காணப்படுகின்றன.
# கேலிகேலிக்கசு



***கேலிகேலிகசு*** (*Calicalicus*) என்பது வாங்கிடே குடும்பத்தைச் சேர்ந்த ஒரு பறவை பேரினமாகும். இதில் இரண்டு சிற்றினங்கள் உள்ளன. இவை இரண்டும் மடகாசுகரில் மட்டுமே காணப்படும் அகணிய உயிரிகள் ஆகும்.  

## சிற்றினங்கள்
| *கேலிகேலிக்கசு மடகாசுகாரியென்சிசு* | செவ்வால் வேங்கா | மடகாசுகர் |
| --- | --- | --- |
| *கேலிகேலிக்கசு* *ருபோகார்பலிசு* | செந்தோள் வேங்கா | தென்மேற்கு மடகாசுகர் |
1854ஆம் ஆண்டில் பிரான்சு இயற்கையியலாளர் சார்லஸ் லூசியன் போனபார்தே என்பவரால் செவ்வால் வேங்கா மாதிரி இனமாக அறிமுகப்படுத்தப்பட்டது. *கேலிகேலிகசு* என்ற பெயர் மலகசி மொழி வார்த்தையான *காலி-காலியில்* இருந்து வந்தது. இது ஆண் செவ்வால் வேங்காவிற்கு பிரான்சு விலங்கியல் நிபுணர் மாதுரின் ஜாக் பிரிசனால் இடப்பட்ட பெயர்.
# இரமாபாய் (திரைப்படம்)



***இரமாபாய்*** (Ramabai) என்பது இந்திய சமூக சீர்திருத்தவாதியும் அரசியல்வாதியுமான பி.ஆர். அம்பேத்கரின் முதல் மனைவியான இரமாபாய் அம்பேத்கரின் வாழ்க்கையை அடிப்படையாகக் கொண்டு கன்னட மொழியில் 2016 ஆம் ஆண்டு வெளியான, இந்திய வாழ்க்கை வரலாற்றுத் திரைப்படமாகும். இத்திரைப்படத்தை எம். ரங்கநாத் இயக்கியுள்ளார், மேலும் யக்னா ஷெட்டி பெயரிடப்பட்ட நாயகியாகவும், சித்தாராம் கர்னிக் அம்பேத்கராகவும் நடித்துள்ளனர். 14 ஏப்ரல் 2016 அன்று, அம்பேத்கரின் பிறந்தநாளைன்று, இப்படம் வெளியிடப்பட்டது. இரமாபாய் பீம்ராவ் அம்பேத்கர் (திரைப்படம்) - 2011 ஆம் ஆண்டு இதே தலைப்பில், மராத்தி மொழியில் மற்றொரு திரைப்படம் எடுக்கப்பட்டது.  

## நடிகர்கள்

- ரமாபாயாக யக்னா ஷெட்டி
- பி.ஆர்.அம்பேத்கராக, டாக்டர் சித்ராம் காரனிக்
- ஆடிட்டர் சிறீரீநிவாசு
- நாகராஜ்
- வங்கி சனார்தன்
- சுமதிசறீ
- மைசூர் ராமானந்த்

## தயாரிப்பு

திரைப்படத் தயாரிப்பாளர் ஆடிட்டர் சிறீனிவாசு, இப்படத்தை பிப்ரவரி 2015 இல் தயாரிப்பதாக அறிவித்தார். கன்னடத் திரையுலகில் முதன்மையாக வசனம் எழுதும் வாசுதேவ் ஆலூர், இப்படத்துடன் தனது அசல் பெயரான எம். ரங்கநாத் என்ற பெயரால், இப்படத்தை இயக்குவார் என்பது தெரியவந்தது. அதே மாதத்தில், பெங்களூரில் துணை வேடங்களில் நடிக்க, தயாரிப்பாளர்களால் நடிப்புத் தேர்ந்தெடுப்பு நடத்தப்பட்டது. இரமாபாய் கதாபாத்திரத்தில் யக்னா ஷெட்டி நடித்தார். அம்பேத்கரின் வாழ்க்கை, பணி ஆகியன குறித்து தார்வாட்டில் ஆய்வு செய்து கொண்டிருந்த ஒரு கல்வியாளர் சித்தாராம் கர்னிக் என்பவரை, தற்செயலாக அவரை படத்தில் நடிக்க வைத்தார். மார்ச் 27 அன்று தார்வாத்தில் படப்பிடிப்பு தொடங்கியது, அதைத் தொடர்ந்து இரமாபாய், பி.ஆர். அம்பேத்கர் அவர்களின் வாழ்க்கையின் குறிப்பிடத்தக்க பகுதிகளைக் கழித்த இரண்டு இடங்களான கார்வாரில் தொடர்ந்தது. மொத்தம் 30 நாட்கள் படப்பிடிப்பிற்குப் பிறகு, ஜூன் 2015 இல் முடிந்தது.  

## இதையும் பார்க்கவும்
- இரமாபாய் பீம்ராவ் அம்பேத்கர் (திரைப்படம்) - இதே தலைப்பில் 2016 இல் வெளிவந்த மராத்தியத் திரைப்படம்
- டாக்டர். பாபாசாகேப் அம்பேத்கர் (திரைப்படம்) - டாக்டர் அம்பேத்கர் பற்றிய 2000 ஆங்கில திரைப்படம்.
# லோகாகாட்


**லோகாகாட்** ( *Lohagad *) என்பது இந்தியாவில் உள்ள மகாராட்டிரா மாநிலத்தின் பல மலைக்கோட்டைகளில் ஒன்றாகும். மலை வாழிடமான லோணாவ்ளாவிற்கு அருகாமையிலும் புனேவின் வடமேற்கே 52 கி.மீ. (32 மைல்) தொலைவிலும் அமைந்துள்ள லோகாகாட் கடல் மட்டத்திலிருந்து 1,033 மீ (3,389 அடி) உயரத்தில் உள்ளது. இந்த கோட்டை அண்டை விசாபூர் கோட்டையுடன் ஒரு சிறிய வரம்பில் இணைக்கப்பட்டுள்ளது. இந்த கோட்டையானது பெரும்பாலான நேரங்களில் லோக்தாமியா பேரரசின் கீழ் இருந்தது. முகலாய பேரரசின் கீழ் 5 ஆண்டுகள் குறுகிய காலம் இருந்தது. இந்த கோட்டை மகாராட்டிர அரசால் பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது.  

## வரலாறு
லோகாகாட் பல்வேறு காலகட்டங்களில் லோக்தாமியா, சாளுக்கியர்கள், இராஷ்டிரகூடர்கள், யாதவர்கள், பாமினிகள், நிசாம்கள், முகலாயர்கள் மற்றும் மராத்தியர்கள் போன்ற பல வம்சங்கள் ஆக்கிரமித்துள்ள நீண்ட வரலாற்றைக் கொண்டுள்ளது. பேரரசர் சிவாஜி கி.பி 1648 இல் இதைக் கைப்பற்றினார். ஆனால் அவர் புரந்தர் போருக்கு பிந்தைய உடன்படிக்கையால் கி.பி 1665 இல் முகலாயர்களிடம் இதனை ஒப்படைக்க வேண்டிய கட்டாயம் ஏற்பட்டது. சிவாஜி கி.பி 1670 இல் கோட்டையை மீண்டும் கைப்பற்றி தனது கருவூலத்தை இங்கு வைத்திருந்தார். பின்னர் பேஷ்வா காலத்தில் நானா பட்நாவிசு இந்த கோட்டையை சில காலம் பயன்படுத்தினார். இவர் கோட்டையில் ஒரு பெரிய குளம் மற்றும் ஒரு படி கிணறு போன்ற பல கட்டமைப்புகளை கட்டினார்.  

### சைனக் கல்வெட்டு
லோகாகாட் கோட்டை அதன் தெற்குப் பக்கத்தில் லோகத்வாடியை நோக்கிய குகைகளைக் கொண்டுள்ளது. 2019 செப்டம்பரில், புனேவைச் சேர்ந்த மலையேறுபவர்கள் குன்றின் மீது உள்ள குகையில் கிமு 2 அல்லது 1 ஆம் நூற்றாண்டைச் சேர்ந்த பிராகிருத மொழியில் சைன பிராமி எழுத்துகளில் ஒரு கல்வெட்டைக் கண்டுபிடித்தனர். இந்த கல்வெட்டை தக்காணக் கல்லூரி முதுகலை மற்றும் ஆராய்ச்சி நிறுவனத்தில் பணிபுரியும் பண்டைய இந்திய ஓவிய அறிஞர் முனைவர் சிறீகாந்த் பிரதான் ஆய்வு செய்தார்.  

கல்வெட்டு, இந்திர ரக்சிதா எனப்பொருள்படும் "இடா ரகிதா" என்ற பெயரைக் குறிப்பிடுகிறது. அப்பகுதியில் உள்ள குடியிருப்புகளுக்கு தண்ணீர் தொட்டிகள், பாறையில் வெட்டப்பட்ட அமருமிடங்கள் போன்றவறை நன்கொடையாக வழங்கினார் என்று கூறுகிறது. பாறையில் உள்ள கல்வெட்டும் இதே பெயரைக் குறிப்பிடுகிறது. புதிதாக கண்டுபிடிக்கப்பட்ட கல்வெட்டு 50 செ.மீ அகலமும் 40 செ.மீ நீளமும் கொண்டது . மேலும், ஆறு வரிகளில் எழுதப்பட்டுள்ளது. லோகாகட் சைனக் குகை கோட்டைக்கு அருகில் உள்ளது.  

## அணுகல்
லோகாகட் கோட்டைக்கு அருகில் புனே சர்வதேச விமான நிலையம் அமைந்துள்ளது. நவி மும்பை சர்வதேச விமான நிலையம்.லோணாவ்ளா மற்றும் புனே இடையே உள்ள புனே புறநகர் ரயில்வே மூலம் அருகில் உள்ள மலாவ்லி தொடருந்து நிலையத்தை அடையலாம். லோகாகட் மும்பை-புனே நெடுஞ்சாலையால் இணைக்கப்பட்டுள்ளது. மேலும் அனைத்து வாகனங்களுக்கும் கொல்வன் மற்றும் துதிவேர் கிண்ட் வழியாக பௌடில் இருந்து அணுகலாம். மக்கள் கோட்டைக்கு செல்லும் வழி முழுவதும் நடைபயணம் செய்யலாம்.  
## அருகிலுள்ள இடங்கள்

- பாஜா குகைகள் - மலாவ்லியிலிருந்து 2 கி.மீ. (1.2 மை) தொலைவில் உள்ளது. ஒரு காலத்தில் பௌத்தத் துறவிகள் வாழ்ந்தனர்.
- கர்லா குகைகள்
- லோணாவ்ளா - 20 கி.மீ. (12 மைல்), புகழ்பெற்ற மற்றும் இயற்கை எழில் கொஞ்சும் மலை வாழிடம்.
- ஆம்பி பள்ளத்தாக்கு நகரம் - லோணாவ்ளாவிலிருந்து 22.கி.மீ. (14 மை)
- விசாபூர் கோட்டை

## புகைப்படங்கள்
# சிறீபதி மிசுரா



**சிறீபதி மிசுரா** (Sripati Mishra) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு திசம்பர் மாதம் 4 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக உத்தரப் பிரதேச மாநில அரசியலில் இயங்கினார். 1980- ஆம் ஆண்டுகளில் உத்தரப்பிரதேசத்தின் முதலமைச்சராகப் பணியாற்றினார்.  

## பிறப்பு
சிறீபதி மிசுரா சுல்தான்பூரில் உள்ள சேசுபூர் கிராமத்தில் ஒரு பிராமண குடும்பத்தில் பிறந்தார்.  

## அரசியல் வாழ்க்கை
சிறீபதி மிசுரா முதன்முதலில் சட்டப்பேரவைக்கு தேர்ந்தெடுக்கப்பட்டு 1980 ஆம் ஆண்டில் அதன் அவைத்தலைவரானார், இந்த அலுவலகத்தில் 1980 ஆம் ஆண்டு சூலை மாதம் 7 ஆம் தேதி முதல் 1982 ஆம் ஆண்டு சூலை மாதம் 18 ஆம் தேதி வரை இருந்தார் 1982 ஆம் ஆண்டு விசுவநாத் பிரதாப் சிங் பதவி விலகல் செய்த பின்னர் இவர் முதலமைச்சரானார் 1982 ஆம் ஆண்டு சூலை மாதம் 19 ஆம் தேதி முதல் 1984 ஆம் ஆண்டு ஆகத்து மாதம் 3 ஆம் தேதி வரை பதவியில் இருந்தார் யோகேந்திர நரேன் இவரது முதன்மை செயலாளராக பணியாற்றினார். பின்னர், 1984 ஆம் ஆண்டில் மக்களவைக்கு தேர்ந்தெடுக்கப்பட்டார்.  

கிராம அரசியலில் இருந்து மாநிலத்தின் முதல் இடத்தை அடைந்த சில அரசியல்வாதிகளில் சிறீபதி மிசுராவும் ஒருவராவார். .  

மேலும், உத்தரபிரதேச வழ்க்கறிஞர்கள் குழுவின் மூத்த உறுப்பினராகவும் இருந்தார்.  

## இறப்பு
சிறீபதி மிசுரா நீண்ட காலமாக உடல் நலக்குறைவால் பாதிக்கப்பட்டு லக்னோவில் உள்ள பல்ராம்பூர் மருத்துவமனையில் காலமானார்.  

## மற்றவை
சிறீபதி மிசுரா பட்டக் கல்லூரி என்ற ஒரு கல்லூரி .<nowiki/>உத்தரபிரதேசம், சுல்தான்பூரில் இவரது நினைவாக நிறுவப்பட்டது, தற்போது இந்த கல்லூரி மாவட்டத்தின் சிறந்த கல்வி நிறுவனங்களில் ஒன்றாகும்.
# உரூல்லியா படுல


**உரூல்லியா படுல** (தாவர வகைப்பாட்டியல்: *Ruellia patula*, *Dipteracanthus patulus* ) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரூல்லியா” பேரினத்தில், 365 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1779 ஆம் ஆண்டு வெளிவந்துள்ளது. இந்தியா, சீனா, ஆப்பிரிக்கா நாடுகள் ஆகியன இதன் வாழிடங்கள் காணப்படுகின்றன. இதயத்திசு ஆராய்ச்சியில் இத்தாவரம் பயன்படுத்தப்படுகிறது.
# ரேடான் அறுபுளோரைடு



**ரேடான் அறுபுளோரைடு** (*Radon hexafluoride*) என்பது RnF என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ரேடான் மற்றும் புளோரின் தனிமங்கள் இணைந்து இருமச் சேர்மமாக இது உருவாகும். இன்னும் ஒரு கருதுகோள் நிலை சேர்மமாக உள்ள ரேடான் அறுபுளோரைடு இதுவரை தயாரிக்கப்படவில்லை.  

## பண்புகள்
ரேடான் அறுபுளோரைடு ரேடான் இருபுளோரைடைக் காட்டிலும் குறைவான நிலைப்புத்தன்மை கொண்டதாக இருக்கும் என கணக்கிடப்படுகிறது. செனான் அறுபுளோரைடின் C3v இடக்குழு படிகம் போலல்லாமல், ரேடான் அறுபுளோரைடு ஒரு எண்முக மூலக்கூறு வடிவவியலைக் கொண்டிருக்கும் என எதிர்பார்க்கப்படுகிறது.
# தங்கசேரி அணைகரை சுற்றுலா பூங்கா



**தங்கசேரி அணைகரை சுற்றுலாப் பூங்கா** (*Thangassery Breakwater Tourism Park*) இந்தியாவின் கேரள மாநிலம் கொல்லத்தில் புதிதாக திறக்கப்பட்ட ஒரு சுற்றுலாத் தலமாகும். கொல்லம் மாவட்டத்தில் கடலோர நகரமான தங்கசேரியில் 2.5 ஏக்கர் நிலப்பரப்பில் இந்த பூங்கா அமைந்துள்ளது. 2023 ஆம் ஆண்டு ஏப்ரல் மாதம் 27 ஆம் தேதியன்று பூங்கா திறக்கப்பட்டது, அதன் பின்னர் ஏராளமான பார்வையாளர்களையும் ஈர்த்து வருகிறது.  

அரபிக் கடலின் அழகிய காட்சிகளைக் கொண்ட இந்த பூங்கா ஓர் அழகான நீர்முகப்பு பகுதி இடமாகும். குழந்தைகள் விளையாட்டு மைதானம், படகு சவாரி ஏரி, உணவு அரங்கம் மற்றும் பல நினைவு பரிசு கடைகள் உட்பட பல்வேறு வசதிகளை கொண்டுள்ளது. 400 பேர் வரை தங்கக்கூடிய திறந்தவெளி அரங்கமும் இங்கு உள்ளது. கடலோர சுற்றுலாவை மேம்படுத்துவதற்காக சுற்றுலாத்துறையால் தொடங்கப்பட்டது இந்த தங்கசேரி அணைகரை சுற்றுலா பூங்கா திட்டமாகும்
# மகாத்மா காந்தி பூங்கா



**மகாத்மா காந்தி பூங்கா** (*Mahatma Gandhi Park*) இந்தியாவின் கேரளாவில் உள்ள கொல்லம் நகரில் கொல்லம் கடற்கரைக்கு அருகில் அமைந்துள்ள ஒரு பொதுப் பூங்கா ஆகும். உலகின் முந்திரி தலைநகர் எனப்படும் சின்னக்கடையிலிருந்து சுமார் 2 கிமீ தொலைவில் அமைந்துள்ளது. கொல்லம் நகரின் முக்கிய பொழுதுபோக்கு மையங்களில் இப்பூங்காவும் ஒன்றாகும். கொல்லம் மாநகராட்சி ஆணையத்திற்குச் சொந்தமான இந்தப் பூங்காவை, கிராமப்புற சுற்றுலா மேம்பாட்டு நிறுவனம் என்ற தனியார் நிறுவனம், பராமரிப்புக்காக ஐந்தாண்டு கால ஒப்பந்தத்தில் நடத்துகிறது. 'தி குயிலான் பீச்' என்ற ஐந்து நட்சத்திர விடுதி இந்த பூங்காவிற்கு அருகில் அமைந்துள்ளது.  

## வரலாறு
மகாத்மா காந்தி பூங்கா 1 ஜனவரி 1967 ஆம் ஆண்டு சனவரி மாதம் முதல் தேதியன்று அப்போதைய இந்திய துணை குடியரசுத் தலைவர் சாகீர் உசேனால் திறக்கப்பட்டது. அப்போது மான் பூங்காவும் மீன்வளம் கொண்ட பூங்கா வளாகமும் அங்கு இருந்தன. ஆனால் சமூக விரோதிகளின் தொல்லைகளால் மூடப்பட்டது. பின்னர் 2010 ஆம் ஆண்டில், கொல்லம் நகராட்சி ஆணையம் இந்த பூங்காவை சீரமைக்க பணம் ஒதுக்கியது. புதுப்பிக்கப்பட்ட பூங்காவை அப்போதைய கொல்லம் மேயர் பிரசன்னா எர்னசுட்டு திறந்து வைத்தார், கொல்லத்தில் உள்ள மகாத்மா காந்தி பூங்கா 2017 ஆம் ஆண்டில் பூங்காவின் பொன்விழாவைக் கொண்டாடியது.  

## வசதிகள்
- நீச்சல் குளம்
- கண்காணிப்பகம்
- பந்துவீச்சு இயந்திரம்
- இனிப்பு கடைகள் & சிற்றுண்டிச்சாலை
- நீர் நீரூற்றுகள்
- செயற்கை நீர்வீழ்ச்சிகள்

## மேலும் பார்க்கவும்
- கொல்லம்
- கொல்லம் கடற்கரை
# குழந்தைகள் பூங்கா, கொல்லம்



**ஆசிரமம் சிறுவர் பூங்கா** (*Asramam Children's Park*) என்பது இந்தியாவின் கேரள மாநிலம் கொல்லம் நகரில் உள்ள ஆசிரமம் பகுதியில் அமைந்துள்ள குழந்தைகளுக்கான ஒரு பூங்கா ஆகும். இந்த பூங்கா இந்தியாவின் கொல்லம் மாநகராட்சிக்கு சொந்தமானது. கொல்லம் *குழந்தைகள் பூங்கா,* என்றும் குழந்தைகள் போக்குவரத்துப் பூங்கா என்றும் இது அழைக்கப்படுகிறது. பூங்கா கொல்லம் நகரின் பொழுதுபோக்கு நடவடிக்கைகளுக்கான முக்கிய மையமான ஆசிரமம் சுற்றுலா கிராமத்தின் ஒரு பகுதியாக கருதப்படுகிறது. ஒரு மாதிரி சாகசப் பூங்கா மற்றும் அரசு விருந்தினர் மாளிகையாகக் கருதப்படும் 200 ஆண்டுகள் பழமையான பிரித்தானிய விடுதி ஆகியவை இந்த பூங்காவிற்கு மிக அருகில் அமைந்துள்ளன.  

## அமைவிடம்

- கொல்லம் பேருந்து நிலையம் - 1.2&nbsp;கி.மீ
- கொல்லம் சந்திப்பு ரயில் நிலையம் – 3.8&nbsp;கி.மீ
- சின்னக்கடை – 1.2&nbsp;கி.மீ
- கொல்லம் துறைமுகம் - 3.4&nbsp;கி.மீ
- கொல்லம் படகு முனையம் - 1.2&nbsp;கி.மீ
- அந்தமுக்கம் நகர பேருந்து நிலையம் – 2.6&nbsp;கி.மீ

## வசதிகள்
ஆசிரமத்தில் உள்ள சிறுவர் பூங்கா கொல்லம் நகரின் முக்கிய ஈர்ப்புகளில் ஒன்றாகும். கேரள அரசு 2009–2010 ஆம் ஆண்டில் மத்திய அரசின் உதவியுடன் பூங்காவை நவீனப்படுத்தியது. நீச்சல் குளம் மற்றும் புதிய சவாரிகளுடன் 2014 ஆம் ஆண்டில் பூங்கா மற்றொரு முகமாற்றத்தைப் பெற்றது.  

- நுழைவாயில்
- சுற்று சுவர்
- மண்டபங்கள்
- கழிவறை வளாகம்
- திறந்தவெளி அரங்கம்
- கழிப்பறை தொகுதி
- நீச்சல் குளம்
- உணவகம்
- கடை
- 250 கிலோவாட்டு மின்மாற்றி
- பல்நோக்கு உடற் திறனகம்
- காணொளி விளையாட்டுகள்

### சவாரிகள்
- காற்று ஊதுபை சவாரி
- மின்கல சிற்றுந்துகள்
- நடன வண்டி சவாரி
- குண்டு வீசும் கார்கள்
- சுழற்சி மிதிவண்டிகள்
- வாத்து படகு
- பறக்கும் பாடகர் சவாரி
- ஒட்டகச்சிவிங்கி இரயில் பயணம்
- சூரியன்-சந்திரன் சக்கரம்

இப்போதெல்லாம், இந்த சிறுவர் பூங்கா கொல்லம் மலர் கண்காட்சிக்கான வழக்கமான கண்காட்சி மைதானமாக உள்ளது.
# லாதிரசு பெலினென்சிசு



## விளக்கம்
***லா. பெலினென்சிசு,***வருடாந்திர ஏறும் தன்மையுடைய தாவரமாகும். வளரப் பொருத்தமான இடங்கள் கிடைக்கும் இடங்களில் இதன் தண்டுகள் 90 செமீ வரை உயரத்தை அடைகின்றன.&nbsp; இதன் இலைகள் இரண்டு துண்டுப்பிரசுரங்கள் மற்றும் ஒரு முனைய தசை ஆகியவற்றுடன் பின்னப்பட்டு ஒலை போன்று சுருண்டு, அருகிலுள்ள தாவரங்கள் மற்றும் கட்டமைப்புகளுடன் தன்னை இணைத்துக் கொள்கிறது, ஜுன் முதல் ஆகஸ்ட் மாதங்களுக்கு இடையில் கோடையில் இந்த தாவரம் பூக்கும். இதன் பூக்கள் பொதுவாக 2.5 செமீ அல்லது அதற்கும் குறைவான அகலம் கொண்டவை. &nbsp; ஆனால் வலுவாக நறுமணமுள்ளவை.  

## அச்சுறுத்தல்கள்
***லா. பெலினென்சிசு*** முழுவதுமே*, உலகத்தில்* ஒரே ஒரு பகுதியில் மட்டுமே காணப்படுகின்றன. இதுவே இதன் ஆபத்து நிலைக்கும் காரணமாகும். இது முதலில் கண்டுபிடிக்கப்பட்ட நிலம் முழுவதுமே கால்நடைகளின் மேய்ச்சல் நிலமாக இருந்து வருகிறது, இதன் விளைவாக *லா.பெலினென்சிசுவின்* உயிர்வாழ்வு பெரிதும் பாதிக்கிறது. மேலும் கட்டிடங்கள் கட்ட அங்குள்ள நிலங்கள் அழிக்கப்படுவதாலும் எஞ்சியிருந்த பெரும்பாலான வாழ்விடங்களில் ஊசியிலை மரங்கள் நடப்படுவதாலும், இத்தாவரம் அசல் வாழ்விடங்களில் வளருவதைத் தடுக்கிறது.  

## படத்தொகுப்பு
# ஒலிம்பியன் சுரேசு பாபு பல்நோக்கு உள்விளையாட்டு அரங்கம்


**ஒலிம்பியன் சுரேசு பாபு பல்நோக்கு உள்விளையாட்டு அரங்கம்** (*Olympian Suresh Babu Multipurpose Indoor Stadium*) என்பது இந்தியாவின் கேரள மாநிலம் கொல்லத்தின் படைவீரர் குடியிருப்புப் பகுதியைச் சுற்றியுள்ள ஒரு விளையாட்டு அரங்கமாகும். கொல்லம் உள்விளையாட்டு அரங்கம் என்ற பெயராலும்ம் இது அறியப்படுகிறது. 2023 ஆம் ஆண்டு திசம்பர் மாதத்தில் இதன் கட்டுமானப் பணிகள் முடிக்கப்பட்டிருக்க வேண்டும். கொல்லம் நகரின் மையத்தில் உள்ள பீரங்கி மைதானத்தில், அரசால் ஒதுக்கப்பட்ட 3.6 ஏக்கர் நிலத்தில் ரூ.39 கோடி செலவில் இந்த உள்விளையாட்டு அரங்கம் கட்டப்பட்டு வருகிறது. இதில் இரண்டாயிரம் பேர் அமர்ந்து பார்க்கும் அடுக்கு மேடையும், பயிற்சி பெறும் 100 விளையாட்டு வீரர்களுக்கான ஆண்கள் விடுதியும், ஒரு நீச்சல் குளமும் உள்ளன. 21 வகை விளையாட்டுகளில் உள்ள விளையாட்டு வீரர்களுக்கு தேசிய மற்றும் பன்னாட்டு அளவில் போட்டிகளை நடத்துவதற்கான பயிற்சி இங்கு கிடைக்கும்.
# பெரும் மாம்பழச்சிட்டு



**பெரும் மாம்பழச்சிட்டு** (*Great iora*)(*ஏஜிதினா லாப்ரெசுனேயி*) என்பது ஏஜிதினிடே குடும்பத்தில் உள்ள ஒரு பறவை சிற்றினம் ஆகும். இது கம்போடியா, சீனா, லாவோஸ், மலேசியா, மியான்மர், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.
# சாமாகுரி ஏரி



**சாமாகுரி ஏரி** (*Samaguri Beel*) (**போக்கி தீர்த்தம்** அல்லது **பறவை யாத்திரை** தலம் என்றும் அழைக்கப்படுகிறது) என்பது அசாமின் நகாமோ மாவட்டத்தில் நகோன் நகருக்கு அருகில் அமைந்துள்ள ஒரு எருது-வில் வடிவ (யு- வடிவ) ஈரநிலம் மற்றும் ஏரியாகும். இந்த பீல் பிரம்மபுத்திரா ஆற்றுப் படுகையில் அமைந்துள்ளது. கொலோங் ஆற்றின் கைவிடப்பட்ட பாதையால் இந்த ஏரி உருவாகிறது.  

## சொற்பிறப்பியல்
சாமகுரி ஏரி என்பது போக்கி தீர்த்தம்* என்று பிரபலமாக அறியப்படுகிறது. *போக்கி தீர்த்தம்* என்பது *பறவைகள் யாத்திரைக்கான'' அசாமியச் சொல். புலம்பெயர்ந்த பறவைகள் குளிர்காலத்தில் தங்கும் போது இந்த ஏரியைப் பயன்படுத்துகின்றன.  

## பறவைகள்
வலசைப்போகும் பறவை சிற்றினங்கள் குளிர்காலத்தில் சாமகுரிக்கு வருகை தருகின்றன. சிறிய சீழ்க்கைக்சிரவி, சீழ்க்கைச்சிரவி, பெர்ருஜினஸ் போச்சார்ட், மீசை ஆலா, குள்ளத்டாரா, செங்குருகு, சாம்பல் தலை ஆள்காட்டி போன்றவை இந்த ஏரிக்கு வருகை தரும் பறவைகள் ஆகும். இந்த ஏரியில் வசிக்கும் பறவைகளாகத் தாமிர இறக்கை இலைக்கோழி, குளத்துக் கொக்கு, பாம்புத்தாரா, புபுல்கசு, வெந்தொண்டை மீன்கொத்தி, சிரல், சாம்பல் தலை தாழைக்கோழி, தாழைக் கோழி, கம்புள் கோழி, சின்ன நீர்க்காகம், விரால் அடிப்பான்,நத்தை குத்தி நாரை உள்ளன.
# அசாமின் ஏரிகளின் பட்டியல்

**அசாமின் ஏரிகளின் பட்டியல்** (*List of lakes of Assam*) என்பது இந்தியாவின் அசாமின் ஏரிகள் மற்றும் ஈரநிலங்களின் பட்டியல் ஆகும் .  

## தின்சுகியா மாவட்டம்

- மகுரி மோடபுங் ஏரி
- உதய்பூர் ஏரி
- மந்திரா ஏரி

## நல்பாரி மாவட்டம்

- கோகராஜன்
- சோதஜன்
- மொராசால்கோவா

## பார்பெட்டா மாவட்டம்

- கப்லா ஏரி
- சோட்கப்லா
- தபா ஏரி
- அல்பஜன் ஏரி
- சிக்கஞ்சரா ஏரி
- போயரா ஏரி
- கயாகுச்சி

## படங்கள்

## மேலும் பார்க்கவும்

- இந்தியாவின் ஏரிகளின் பட்டியல்
# சராணி முகமது



டத்தோ ஸ்ரீ **சராணி முகமது** (ஆங்கிலம்; மலாய்: *Saarani bin Mohamad*; சீனம்: 萨拉尼·本·穆罕默德; சாவி: حاج سعرغني بن محمد ; (பிறப்பு: 14 மார்ச் 1962) என்பவர்; 2020 டிசம்பர் மாதம் தொடங்கி மலேசியா, பேராக் மாநிலத்தின் 14-ஆவது பேராக் மந்திரி பெசாராக பதவி வகிக்கின்றார். மார்ச் 2004 முதல் கோத்தா தம்பான் மாநில சட்டமன்ற உறுப்பினராகவும் சேவை செய்து வருகிறார்.  

பாரிசான் நேசனல் (*Barisan Nasional*) கூட்டணியின் முன்னாள் பேராக் மந்திரி பெசார் தாஜோல் ரோசுலி முகமது கசாலி (*Tajol Rosli Mohd Ghazali*) மற்றும் சாம்ரி அப்துல் காதர் (*Zambry Abdul Kadir*) ஆகியோரின் மாநில நிர்வாகங்களில், பேராக் மாநில ஆட்சிக்குழு (*Perak State Executive Council* - **EXCO**) உறுப்பினராக சராணி முகமது பணியாற்றியுள்ளார்.  

## பேராக் மாநில பாரிசான் நேசனல் தலைவர்

பெரிக்காத்தான் நேசனல் (*Perikatan Nasional* - **PN**) மாநில நிர்வாகத்தின் முன்னாள் பேராக் மந்திரி பெசார் அகமத் பைசல் அசுமுவின் (*Ahmad Faizal Azumu*) கீழ் மார்ச் 2020 முதல் பணியாற்றியுள்ளார். அதன் பின்னர் டிசம்பர் 2020-இல் பெரிக்காத்தான் நேசனல் நிர்வாகம் வீழ்ச்சி அடையும் வரையில் பேராக் மாநில செயற்குழுவிலும் பணியாற்றியுள்ளார்.  

ஆகஸ்டு 2018 முதல் மார்ச் 2020 வரை பேராக் மாநில சட்டமன்றத்தின் எதிர்க்கட்சித் தலைவராகவும்; நவம்பர் 1999 முதல் மார்ச் 2004 வரை லெங்கோங் சட்டமன்ற உறுப்பினராகவும் சேவையாற்றி உள்ளார்.  

### லெங்கோங் மக்களவை தொகுதி

இவர் தேசிய முன்னணி கூட்டணியின் மூத்த கட்சியான அம்னோவின் உச்ச மன்ற உறுப்பினராகவும்; லெங்கோங் மக்களவை தொகுதியின் (*Lenggong Federal Constituency*) தலைவராகவும்; லெங்கோங் அம்னோ பிரிவின் தலைவராகவும்; பேராக் மாநிலத்தின் பாரிசான் நேசனல் தலைவராகவும்; பேராக் மாநில அம்னோ பிரிவின் தலைவராகவும் உள்ளார்.  

## விருதுகள்
### மலேசிய விருதுகள்

- :
  - மலேசிய மாமன்னர் விருது **AMN** (2002)
- :
  - பேராக் சுல்தான் விருது **PJK**
  - பேராக் சுல்தான் விருது **AMP** (2000)
  - பேராக் சுல்தான் விருது **DPCM** – **Dato**' (2004)
# திக்லிப்டெரா முக்ரோனாட்டா


**திக்லிப்டெரா முக்ரோனாட்டா** (தாவர வகைப்பாட்டியல்: *Dicliptera mucronata*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1912 ஆம் ஆண்டு வெளிவந்துள்ளது. எயிட்டி நாட்டின் அகணிய உயிரி|அகணிய தாவரமாக இவ்வினம் உள்ளது. இத்தாவரம், இப்பேரினத்தின் மூலக்கூறு மரபியல் ஆய்வுகளில் பயனாகிறது.
# குளுட்டாரைல் குளோரைடு



**குளுட்டாரைல் குளோரைடு** (*Glutaryl chloride*) என்பது C<sub>5</sub>H<sub>6</sub>Cl<sub>2</sub>O<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பெண்டேன் டையாயில் டைகுளோரைடு என்ற பெயராலும் இது அழைக்கப்படுகிறது. (CH<sub>2</sub>)<sub>3</sub>(COCl)<sub>2</sub> என்ற அமைப்பு வாய்பாட்டால் குளுட்டாரைல் குளோரைடு அடையாளப்படுத்தப்படுகிறது. குளூட்டாரிக் அமிலத்தின் ஈரமில குளோரைடு வழிப்பெறுதியாக  
இச்சேர்மம் கருதப்படுகிறது. வணிக மாதிரிகள் கருப்பாகத் தோன்றினாலும் குளுட்டாரைல் குளோரைடு நிறமற்ற நீர்மமாகும்.
# குமாவுன் மலை ஏரிகள்



**குமாவுன் மலை ஏரிகள்** (*Lakes of Kumaon hills*) என்பது நைனித்தால் மாவட்டத்தில் குமாவுனில் அமைந்துள்ள ஏரிகளின் தொகுப்பாகும். நைனித்தால் மாவட்டம் இந்தியாவின் 'ஏரி மாவட்டம்' என்றும் அழைக்கப்படுகிறது. இந்திய அரசின் தேசிய ஏரிப் பாதுகாப்புத் திட்டத்தால் வழங்கப்பட்ட நிதியில் இவை மறுசீரமைக்கப்படுகின்றன. நைனித்தால் ஏரி, பீம்டால், சாட் தால் (சத்தால்) மற்றும் நௌகுசியாதல் ஆகியவை முக்கிய ஏரிகள் ஆகும்.  

## படங்கள்
# திக்லிப்டெரா பெருவியானா



**டிக்லிப்டெரா பெருவியானா** (தாவர வகைப்பாட்டியல்: *Dicliptera cuneata*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1807 ஆம் ஆண்டு வெளிவந்துள்ளது. பெரு நாட்டின் அகணிய உயிரி|அகணிய தாவரமாக இவ்வினம் உள்ளது. இத்தாவரம், மூலிகையாக பாரம்பரிய மருத்துவத்தில், பெண்களின் இனப்பெருக்கக் கோளாறுகளுக்கு பயனாகிறது.
# ரவுல் குரியல்


**ரவுல் குரியல்** (*Raoul Curiel*) பிரெஞ்சு நாட்டினைச் சேர்ந்த தொல்பொருள் ஆராய்ச்சியாளர், எகிப்தியியலாளர் மற்றும் ஓரியண்டலிசுட் ஆவார். இவர் 1913 ஆம் ஆண்டு சூன் மாதம் 23 ஆம் தேதியன்று எகிப்து நாட்டின் கெய்ரோ என்னும் இடத்தில் பிறந்தார். 2000 ஆம் ஆண்டு பிப்ரவரி மாதம் 23 ஆம் தேதியன்று பாரிசு நாட்டின், பிரான்சு என்னும் இடத்தில் இறந்தார்.  

## ஆரம்ப வாழ்க்கை மற்றும் கல்வி
குரியல் கெய்ரோவில் வளமான யூத குடும்பத்தில் பிறந்தார். ஒரு பணக்கார வங்கியாளரான டேனியல் குரியலின் மகனும் கென்றி குரியலின் சகோதரரும் இவர் ஆவார். 1933 ஆம் ஆண்டு, பாரிசு பல்கலைக்கழகத்தில் (அல்லது சோர்போன் ) சட்டம் படிக்க கெய்ரோவை விட்டு வெளியேறினார். பின்னர் இந்தியவியல் மற்றும் ஈரானிய படிப்புகளுக்கு மாறினார்.  

1939 ஆம் ஆண்டு இவர் தனது சகோதரர் கென்றி குரியல் மற்றும் சார்சசு கெனைன் ஆகியோருடன் இணைந்து *டான் குயிச்சோட்டே* என்ற வார இதழைத் தொடங்கினார்.  

## தொல்லியல் மற்றும் இந்தியவியல்
இரண்டாம் உலகப் போரின் போது, குரியல் லெபனான் நாட்டின் தலைநகரான பெய்ரூத்தில் பணியாற்றினார். அங்கு இவர் பிரெஞ்சு இராணுவத்திற்கான தொல்பொருள் ஆய்வுகளை மேற்கொண்டார். பெய்ரூத்தில், இவர் டேனியல் சிலம்பெர்கர் மற்றும் கென்றி செரிக் ஆகியோருடன் நட்பு கொண்டார். பின்னர் பிரெஞ்சு தேசிய நூலகத்தில் ஓரியண்டல் நாணயங்கள் துறையின் கண்காணிப்பாளராக செயல்பட்டார்.  

## நூல் பட்டியல்
- *டிரசர்சு மானிடரிசு டி'ஆப்கானித்தான்: நினைவுகள் டி லா டெலிகேசன் தொல்லியல் பிரன்காய்சு என் ஆப்கானித்தான்* (பாரிசு, 1953)
- *யுனே கலெக்‌சன் டி மொன்னீசு டி குய்வ்ரே அரபோ-சசனைட்சு* (பாரிசு, 1984)
# இராகுல் தௌலத்ராவ் அகர்



**இராகுல் தௌலத்ராவ் அகர்** (Rahul Daulatrao Aher) இந்தியாவைச் சேர்ந்த ஓர் அரசியல்வாதியாவார். ஒரு மருத்துவரான இவரது தந்தையின் பெயர் தௌலத்ராவ் அகர் என்பதாகும். அனுச்சா என்ற பெண்ணை இராகுல் திருமணம் செய்து கொண்டார். தம்பதியருக்கு இரண்டு மகன்கள் உள்ளனர். மகாராட்டிர மாநிலத்தின் 288 சட்டப்பேரவைத் தொகுதிகளில் ஒன்றான சந்துவாது சட்டப்பேரவை தொகுதியின் சட்டமன்ற உறுப்பினராக தேர்ந்தெடுக்கப்பட்டு பணியாற்றினார். மகாராட்டிர மாநில அரசியலில் பாரதிய சனதா கட்சியின் உறுப்பினராக இராகுல் தௌலத்ராவ் அகர் செயல்பட்டார். 2014 ஆம் ஆண்டு அக்டோபர் மாதம் 19 ஆம் தேதி நடைபெற்ற சட்டமன்றத் தேர்தலில் இந்திய தேசிய காங்கிரசு வேட்பாளரை 11,000 வாக்குகளுக்கு மேல் வித்தியாசத்தில் தோற்கடித்து இவர் வெற்றி பெற்றார்.
# பேராக் மாநில ஆட்சிக்குழு



**பேராக் மாநில ஆட்சிக்குழு** (ஆங்கிலம் *Perak State Executive Council*; மலாய்: *Majlis Mesyuarat Kerajaan Negeri Perak*) என்பது மலேசியா பேராக் மாநில அரசாங்கத்தின் நிர்வாக ஆட்சிக்குழுவாகும். சுல்தான் அவர்களால் நியமிக்கப்பட்ட பேராக் மந்திரி பெசார் (*Perak Menteri Besar*) இந்த ஆட்சிக் குழுவிற்கு தலைமை தாங்குகிறார். அவர் பேராக் மாநில சட்டமன்றத்தில் (*Perak State Legislative Assembly*) பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.  

இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.  

ஆட்சிக்குழு உறுப்பினர்கள் மந்திரி பெசாரால் தேர்ந்தெடுக்கப்பட்டு சுல்தானால் நியமிக்கப்படுகிறார்கள். ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள்.  

## அலுவல் சார்ந்த அரசு உறுப்பினர்கள்
| மாநிலச் செயலாளர் | அகமத் சுவைதி அப்துல் ரகீம் |  |
| --- | --- | --- |
| மாநிலச் சட்ட ஆலோசகர் | ரோகானா அப்துல் மாலேக் |  |
| மாநில நிதி அதிகாரி | முகமது கசாலி ஜலால் | } |

## உறுப்பினர்களின் பட்டியல்

### சராணி முகமது II ஆட்சிக்குழு (2022 தொடக்கம்)
| * ஜசெக (4)
* பி.கே.ஆர் (2)
* அமாணா (1) | * அம்னோ (4) |
| --- | --- |

21 நவம்பர் 2022 முதல் உறுப்பினர்கள்:  

| டத்தோ ஸ்ரீ **சராணி முகமது**
(பேராக் மந்திரி பெசார்) | * இசுலாமிய மதம்
* நிதி
* பாதுகாப்பு
* நிலம்
* இயற்கை வளங்கள்
* பொருளாதார திட்டமிடல்
* அரசு-சார்ந்த நிறுவனங்கள் | பாரிசான் (அம்னோ) | கோத்தா தம்பான் சட்டமன்றத் தொகுதி | 21 நவம்பர் 2022 | *பதவியில்* |
| --- | --- | --- | --- | --- | --- |
| டததோ முகமது சுல்கிபிலி அருன் | * கிராமப்புற வளர்ச்சி
* தோட்டம்
* வேளாண்மை
* உணவுத் தொழில் | லிந்தாங | 22 November 2022 |  |  |
| சல்பியா முகமது | * மகளிர்
* குடும்பம்
* சமூக நலம்
* தொழில்முனைவோர் மேம்பாடு | தெமாங்கூர் |  |  |  |
| கைருதீன் அபு அனிபா | * கல்வி
* உயர் கல்வி
* இளைஞர்கள் மற்றும் விளையாட்டு | பெலாஞ்சா |  |  |  |
| தே கோக் லிம் | * அறிவியல்
* சுற்றுச்சூழல்
* பசுமை தொழில்நுட்பம் | பாக்காத்தான் (ஜசெக) | அவுலோங் |  |  |
| லோ சு இயி | * சுற்றுலா
* தொழில்
* முதலீடு
* பெருவழித் திட்ட மேம்பாடு | ஜாலோங் |  |  |  |
| **சிவநேசன் அச்சுலிங்கம்** | * மனித வளம்
* ஆரோக்கியம்
* இந்திய சமூக விவகாரங்கள் | சுங்கை |  |  |  |
| ஊ கா லியோங் | * உள்நாட்டு வர்த்தகம்
* கூட்டுறவு
* நுகர்வோர் விவகாரங்கள்
* சீன புது கிராமங்கள் | பாசிர் பெடாமார் |  |  |  |
| சண்ட்ரியா சை சிங் | * வீட்டுமனை
* உள்ளூர் அரசு | பாக்காத்தான் (பி.கே.ஆர்) | தேஜா |  |  |
| முகமட் அசுலான் எல்மி | * தொடர்பு துறை
* பல்லூடகம்
* அரசு சாரா நிறுவனங்கள் | துவாலாங் செக்கா |  |  |  |
| டத்தோ ஸ்ரீ முகமட் நிஜார் சமாலுதின் | * உள்கட்டமைப்பு
* எரிசக்தி
* தண்ணீர்
* பொது போக்குவரத்து | பாக்காத்தான் (அமாணா) | சுங்கை ராப்பாட் | } |  |
# பலவந்து ஆப்தே



**பலவந்து ஆப்தே** (*Balavant Apte*) இந்தியாவைச் சேர்ந்த ஓர் அரசியல்வாதியாவார். பால் ஆப்தே என்றும் பாலாசாகேப் ஆப்தே என்றும் இவர் அழைக்கப்படுகிறார். 1939 ஆம் ஆண்டு சனவரி மாதம் 18 ஆம் தேதியன்று இவர் பிறந்தார். ஒரு வழக்கறிஞராகவும் பாரதிய சனதா கட்சியின் உறுப்பினராகவும் இவர் செயல்பட்டார். மகாராட்டிர மாநிலத்தின் மாநிலங்களவையில் உறுப்பினராக இந்திய நாடாளுமன்றத்தில் பணியாற்றினார். முதுகலைப் படிப்பும் சட்டப்பாடத்தில் முதுநிலைப் பட்டமும் பெற்று ஒரு வழக்கறிஞராகப் பணிபுரிந்தார். மும்பையில் உள்ள இந்துச்சா மருத்துவமனையில் 2012 ஆம் ஆண்டு சூலை மாதம் 17 ஆம் தேதியன்று இறந்தார்.  

## தொழில்
பால் ஆப்தே பாரதிய சனதா கட்சியின் துணைத் தலைவராக இருந்தார். ராம சென்மபூமி இயக்கத்தின் சட்ட நடவடிக்கைகளில் தீவிரமாக ஈடுபட்டார். 2009 ஆம் ஆண்டு நடைபெற்ற பொதுத் தேர்தலில் பாரதிய சனதா கட்சியின் தோல்விக்குப் பிறகு, கட்சியின் தோல்விக்கான காரணங்களைப் பற்றிய அறிக்கையை உருவாக்க இவர் நியமிக்கப்பட்டபோது புகழ் பெற்றார். பால் ஆப்தே அறிக்கை என்று அழைக்கப்படும் இந்த அறிக்கை கட்சியின் செயல்பாடு குறித்த பெரிய விமர்சனமாகவும், அதன் பல முக்கியத் தலைவர்களின் மீதான மறைமுக குற்றச்சாட்டாகவும் இருந்தது.  

ஆப்தே இராசுட்ரிய சுவயம்சேவக் சங்கின் அர்ப்பணிப்புள்ள சுவயம்சேவக் மற்றும் அகில பாரதிய வித்யார்த்தி பரிசத்தின் தேசியத் தலைவர் என 38 ஆண்டுகளாக இக்கட்சியில் செயல்பட்டார். மகாராட்ரா மாநிலத்தின் கூடுதல் தலைமை வழக்கறிஞராகவும், இந்திய உச்ச நீதிமன்றத்தின் மூத்த வழக்கறிஞராகவும் பணியில் இருந்தார்.
# பா தின் சதுக்கம்

**பா தின் சதுக்கம்** (*Ba Đình Square*) என்பது ஹனோயில் உள்ள ஒரு சதுக்கத்தின் பெயர் ஆகும். அங்கு அரசுத் தலைவர் ஹோ சி மின் வியட்நாம் ஜனநாயகக் குடியரசின் சுதந்திரப் பிரகடனத்தை செப்டம்பர் 2, 1945 அன்று வாசித்தார். கான் வுவாங் இயக்கத்தின் ஒரு பகுதியாக வியட்நாமில் 1886-1887 இல் நிகழ்ந்த பிரெஞ்சு எதிர்ப்புக் கிளர்ச்சியான பா தின் எழுச்சியின் காரணமாகப் பெயரிடப்பட்டது. ஹோ சி மின் இறந்தபோது, அவரது நறுமணம் தோய்த்து பதனிடப்பட்ட உடலைக் காட்சிப்படுத்த கிரானைட் ஹோ சி மின் கல்லறை இங்கு கட்டப்பட்டது. இது சுற்றுலா மற்றும் யாத்திரைக்கான முக்கிய தளமாக உள்ளது.  

பா தின் சதுக்கம் பா தின் மாவட்டத்தின் மையத்தில் உள்ளது, அதைச் சுற்றி குடியரசுத் தலைவர் மாளிகை, வெளியுறவு அமைச்சகம், திட்டமிடல் மற்றும் முதலீட்டு அமைச்சகம் மற்றும் தேசிய சட்டமன்றக் கட்டிடம் உட்பட பல முக்கியக் கட்டிடங்கள் உள்ளன.
# மாதவ் பண்டாரி



**மாதவ் பண்டாரி** (*Madhav Bhandari*) இந்தியாவைச் சேர்ந்த ஓர் அரசியல்வாதியாவார். 1954 ஆம் ஆண்டு அக்டோபர் மாதம் 21 ஆம் தேதியன்று இவர் பிறந்தார். பாரதிய சனதா கட்சியின் உறுப்பினராக மகாராட்டிர அரசியலில் செயல்பட்டார். 1980-1990 ஆம் ஆண்டுகளில் பாரதிய சனதா கட்சியில் முழு நேரமாக பணியாற்றினார். பின்னர் 1982-1985 ஆம் ஆண்டு காலத்தில் கட்சியின் செய்தித் தொடர்பாளராகவும் ஊடகத் தலைவராகவும் பதவி உயர்வு பெற்றார்.  

தற்போது பாரதிய சனதா கட்சியின், மகாராட்டிர மாநிலத்தின் தலைமை செய்தித் தொடர்பாளராக பணியாற்றி வருகிறார்.  

## ஆரம்பகால வாழ்க்கை
சிறுவயதிலிருந்தே இந்து முன்னணியில் ஆர்வமாக சேர்ந்தார், பின்னர் மாணவர் வாழ்க்கையில் அகில பாரத வித்தியார்த்தி பரிசத்தில் பணியாற்றினார். 1975 ஆம் ஆண்டு அவசரநிலை அறிவிக்கப்பட்ட காலத்திலிருந்து அச்சு ஊடகத்தில் நுழைந்தார். *விவேக்* (மும்பை) இதழில் கூடுதல் தலைமை ஆசிரியராக இருந்தார்.  

## தொழில்
தலைவர் ராவ்சாகேப் தாதாராவ் தன்வே தலைமையிலான பாரதிய சனதாவின் குழுவில் மகாராட்டிர மாநிலத்தை இவர் பிரதிநிதித்துவப்படுத்தினார். 2010 ஆம் ஆண்டு முதல் தற்போது வரை பாரதிய சனதா கட்சியின் செய்தித் தொடர்பாளராக பணியாற்றி வருகிறார்.  

### பதவிகள்
#### கட்சிக்குள்
- முழுநேர பணியாளர் (1980–1990)
- செய்தித் தொடர்பாளர் மற்றும் ஊடகத் தலைவர், பாரதிய சனதா கட்சி (1982-1985)
- அமைப்புச் செயலாளர், கோக்கன் பிரிவு பாரதிய சனதா கட்சி (1980–1982 & 1985–1990)
- தலைவர், சிந்துதுர்க் மாவட்டம், பாரதிய சனதா கட்சி (2003–2005)
- தற்போது தலைமை செய்தி தொடர்பாளர், மகாராட்டிரா பாரதிய சனதா கட்சி

#### சட்டமன்றம்
- உறுப்பினர், கொங்கன் வீட்டுவசதி மற்றும் பகுதி மேம்பாட்டு வாரியம் (1996–1998)
- துணைத் தலைவர், சிந்துதுர்க் சில்லா பரிசத்து (1997–2001)
- தலைவர், சிந்துதுர்க் சில்லா பரிசத்து (2001) கூடுதல் பொறுப்பு
# அபிசேக் சிங்

**அபிசேக் சிங்** (*Abhishek Singh*)(பிறப்பு 5 மார்ச் 1981) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் ராஜ்நாந்துகாவினைப் பிரதிநிதித்துவப்படுத்தும் இந்தியப் பாராளுமன்றத்தின் கீழ் சபையான 16வது மக்களவையின் உறுப்பினராக இருந்தார். இவர் சத்தீசுகர் மாநில முன்னாள் முதல்வர் ரமன் சிங்கின் மகன் ஆவார்.  

## இளமை
அபிசேக் சிங் 198 ஆம் ஆண்டு மார்ச் 5ஆம் தேதி கவர்தாவில் பிறந்தார். இவர் ராமன் சிங் மற்றும் வீணா சிங் ஆகியோரின் மகன். இவர் ராய்ப்பூரில் உள்ள தேசிய தொழில்நுட்ப நிறுவனத்தில் பொறியியல் கல்வி படித்தார். இதன் பிறகு எக்ஸ். எல். ஆர். ஐ.-சவேரியார் நிர்வாகப் பள்ளியில் முதுநிலை வணிக நிர்வாகவியல் கல்வி பயின்றார்.  

## அரசியல் வாழ்க்கை
தனது கல்வியை முடித்தவுடன், சிங் அரசியலில் ஈடுபட்டார். 2013 சத்தீசுகர் சட்டப் பேரவைத் தேர்தலில் ராஜ்நந்துகாவ் மற்றும் கபீர்தாம் மாவட்டங்களில் பாரதிய ஜனதா கட்சிக்காக பிரச்சாரம் செய்தார். ஏப்ரல் 2014-இல், இத்தொகுதியில் அப்போதைய உறுப்பினரான மதுசூதன் யாதவுக்கு போட்டியிட வாய்பு மறுக்கப்பட்டதையடுத்து, ராஜ்நந்த்காவ்னில் பொதுத் தேர்தலில் போட்டியிட பாஜக இவரை வேட்பாளராக அறிவித்தது. இவர் 235,000 வாக்குகள் வித்தியாசத்தில் வெற்றி பெற்று சத்தீசுகரிலிருந்து தேர்ந்தெடுக்கப்பட்ட இளம் (33 வயது) நாடாளுமன்ற உறுப்பினர் ஆனார்.  

## மேலும் பார்க்கவும்

- இந்தியாவின் 16வது மக்களவை உறுப்பினர்களின் பட்டியல்
# திலீப் சைகியா

**திலீப் சைகியா** (*Dilip Saikia*) ஓர் இந்திய அரசியல்வாதியும் நாடாளுமன்ற உறுப்பிஅன்ரும் ஆவார். சைகியா 2019 இந்தியப் பொதுத் தேர்தலில் பாரதிய ஜனதா கட்சியின் உறுப்பினராக அசாமில் உள்ள மங்கல்தோய் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். தற்போது பாரதிய ஜனதா கட்சியின் தேசிய பொதுச் செயலாளராக சைகியா, உள்ளார். இவர் அகில பாரதிய வித்யார்த்தி பரிஷத் அசாம் பிரதேசத்தின் முன்னாள் மாநிலச் செயலாளரும், மாநில அமைப்புச் செயலாளரும் ஆவார்.  

## 2024 மக்களவைத் தேர்தல்
2024ஆம் ஆண்டு நடைபெற்ற இந்தியப் பொதுத் தேர்தலிலும் திலீப் சைக்கியா அசாமின் மங்கள்தோய் மக்களவைத் தொகுதியில் மீண்டும் இரண்டாம் முறையாக போட்டியிட்டு வெற்றி பெற்று மக்களவை உறுப்பினர் ஆனார்.
# மச்சேரிரிங்கசு



**மச்சேரிரிங்கசு** (*Machaerirhynchus*) என்பது வனச்சிட்டு மற்றும் கசாப்புப் பறவைகளுடன் தொடர்புடைய குருவி வரிசைப் பறவைகளின் ஓர் பேரினமாகும். இரண்டு சிற்றினங்கள் **படகுஅலகுகள்** என்று அழைக்கப்படுகின்றன. இந்த பேரினமானது நியூ கினி மற்றும் வடக்கு குயின்சுலாந்து முழுவதும் காணப்படுகிறது.  

## சிற்றினங்கள்:
- கருப்பு மார்பகப் படகு அலகு, *ம. நிக்ரிபெக்டசு*, நியூ கினி
- மஞ்சள் மார்பு படகு அலகு, *ம. பிளவிவென்டர்*, வடகிழக்கு ஆத்திரேலியா
# இரமாபாய் பீம்ராவ் அம்பேத்கர் (திரைப்படம்)


***ரமாபாய் பீம்ராவ் அம்பேத்கர்*** (Ramabai Bhimrao Ambedkar (film)) என்பது 2011 ஆம் ஆண்டு மராத்தி மொழியில் வெளிவந்த, இந்திய வாழ்க்கை வரலாற்றுத் திரைப்படமாகும். இது டாக்டர் பாபாசாகேப் அம்பேத்கரின் மனைவி ராமாயி ( *அம்மா ரமா* ) என்றும் அழைக்கப்படும், இரமாபாய் அம்பேத்கரின் வாழ்க்கையை அடிப்படையாகக் கொண்டதாகும். எத்தனை இன்னல்கள் வந்தாலும், இரமாபாய் தன் கணவனை உந்துதலாக வைத்துக் கொண்டு, நாட்டின் பிற்படுத்தப்பட்ட வகுப்பினரை உயர்த்தும் தன் கணவனின் பணிக்குப் பின்னால், ஒரு பாறை போன்று உறுதுணையாக நின்றார். இது இரமாபாயின் குறித்த முதல் இந்திய படம் ஆகும். பிரகாஷ் சாதவ் இயக்கிய இந்தப் படத்தில் நிசா பருலேகர், கணேஷ் சாதே, தசுரத் அதிசுகர் ஆகியோர் முக்கிய கதாபாத்திரங்களில் நடித்துள்ளனர். இரமாபாய் பீம்ராவ் அம்பேத்கர் (ராமை) படத்திற்காக நடித்த மற்ற நடிகர்களான சினேகல் வேலங்கார், அனில் சுதார் ஆகியோரும் நடித்துள்ளனர். இப்படம் 7 ஜனவரி 2011 அன்று வெளியிடப்பட்டது  

## நடிகர்கள்

- அனில் சுதார்
- அனுயா பாம்
- ஆமி பொட்கர்
- ஆர்சி பவார்
- கோமல் ஆப்கே
- குசி ரவரனே
- கசானன் ராண்டே
- கணேசு செதே
- செயந்த் யாதவ்
- தத்தா போர்கர்
- தத்தா ரெட்கர்
- தசுரத் ராகங்கர்
- விலாசு சாதவ்
- தசுரத் இருதிசுகர்
- தீப்ஜோதி
- நந்தகுமார் நெவால்கர்
- நிமேசு சௌதாரி
- நிசா பருலேகர்
- நேத்ரா பரத்கர்
- பரஞ்ச்பே
- பூஜா ஜோஷி
- பிரத்மேஷ் பிரதீப்
- பிரதீப் பரங்கர்
- பிரபாகர் மேலும்
- பட்கே குருஜி

### குழந்தை நடிகள்

- கீர்த்தி ஷெரேகர்
- மணலி சந்திரதேவ்
- மனோஜ் டக்னே
- மகேஷ் சவான்
- மகேஷ் தாக்கூர்
- மிலிந்த் சக்ரதேவ்
- ராதேயா பண்டிட்
- ரோஹித் ரோட்
- விக்ராந்த் உகார்டே
- விமல் கட்கர்
- விலாஸ் ஜாதவ்
- சங்கர் மலேகர்
- ஷரயு
- சைலேந்திர சவான்
- சங்கேத் பவார்
- சதீஷ் முலே
- சதாசிவ் சவான்
- சந்தேஷ் உடேகர்
- சைலி விலங்கார்
- சாஹில் காம்ப்ளே
- சோனாலி முலே
- சினேகல் விலங்கார்

## ஒலிப்பதிவு

1. "பாரிஸ்டர் பானுனி சாஹேப்" - நந்தேசு உபம்
1. "தரித்ரியாச்சி ஜால்" - சகுந்த்லா சாதவ்
1. "காலுன் பானி துளசிலா" - சகுந்த்லா சாதவ்
1. "ரூப் மனோகர்" - சகுந்த்லா சாதவ்
1. "துஜ்யாசங் சன்சார்" - நந்தேசு உபம்
1. "துலாஸ் து மாஜி" - சகுந்த்லா சாதவ்

## இதையும் பார்க்கவும்

- இரமாபாய் (திரைப்படம்) - இதே தலைப்பில் 2016 இல் வெளிவந்த கன்னடத் திரைப்படம்
- டாக்டர். பாபாசாகேப் அம்பேத்கர் (திரைப்படம்) - டாக்டர் அம்பேத்கர் பற்றிய 2000 ஆங்கில திரைப்படம்.
# குட்டை வால் கரிச்சான்



**குட்டை வால் கரிச்சான்** (*Short-tailed drongo*)(*திக்ருரசு இசுட்ரைடசு*) என்பது திக்ரூரிடே குடும்பத்தில் உள்ள பாசரின் பறவை சிற்றினமாகும். இது பிலிப்பீன்சு தீவுகளில் மட்டுமே காணப்படும் அகணிய உயிரி ஆகும்.  

குட்டை வால் கரிச்சானின் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# வங்காளதேசத்தின் பாதுகாக்கப்பட்ட பகுதிகளின் பட்டியல்


**வங்காளதேசத்தின் பாதுகாக்கப்பட்ட பகுதிகளின் பட்டியல்** (*List of protected areas of Bangladesh*) என்பது வங்களாதேசத்தில் உள்ள வன உயிரிகளின் பாதுகாப்பிற்காகக் குறிப்பிடப்பட்ட இடங்களைக் குறிக்கின்றது. வங்காளதேசம் தெற்காசியாவில் உள்ள ஒரு நாடு. இந்நாட்டில் பரப்பளவில் 163 மில்லியனுக்கும் அதிகமான மக்கள்தொகை கொண்டது. இது உலகின் எட்டாவது அதிக மக்கள்தொகை கொண்ட நாடாகும். உலகின் மிக அதிக மக்கள்தொகை கொண்ட நாடுகளில் வங்காளதேசமும் ஒன்றாகும்.  

## வங்காளதேசத்தின் பாதுகாக்கப்பட்ட பகுதிகள்
2022ஆம் ஆண்டு நிலவரப்படி, பாதுகாக்கப்பட்ட பகுதிகளின் உலக தரவுத்தளம், வங்காளதேசத்தில் 51 பாதுகாக்கப்பட்ட பகுதிகளைப் பட்டியலிட்டுள்ளது.  

- அல்தாதிகி தேசிய பூங்கா
- பங்கபந்து சபாரி பூங்கா, காக்சு சந்தை
- பங்கபந்து சபாரி பூங்கா, காசிபூர்
- பரோயதாலா தேசிய பூங்கா
- பார்சிஜோரா சுற்றுச்சூழல் பூங்கா
- பவால் தேசிய பூங்கா
- சத்பாய் வனவிலங்கு சரணாலயம்
- சார் குக்ரி-முக்ரி வனவிலங்கு சரணாலயம்
- சுனாட்டி வனவிலங்கு சரணாலயம்
- தங்கமாரி வனவிலங்கு சரணாலயம்
- துத்முகி வனவிலங்கு சரணாலயம்
- துட்புகுரியா-தோபாச்சாரி வனவிலங்கு சரணாலயம்
- பசியாகாலி வனவிலங்கு சரணாலயம்
- அசாரிகில் வனவிலங்கு சரணாலயம்
- இம்சாரி தேசிய பூங்கா
- இனானி தேசிய பூங்கா
- கடிகர் தேசிய பூங்கா
- கப்தாய் தேசிய பூங்கா
- காதிம் நகர் தேசிய பூங்கா
- குவாக்காட்டா சூழல் பூங்கா
- லவச்சரா தேசிய பூங்கா
- மதுபூர் தேசிய பூங்கா
- மதுதிலா சுற்றுச்சூழல் பூங்கா
- கடல் பாதுகாக்கப்பட்ட பகுதி
- மேதகாச்சாபியா தேசிய பூங்கா
- மிர்பூர் தாவரவியல் பூங்கா
- நகர்பாரி-மொகாங்கஞ்ச் ஓங்கில் சரணாலயம்
- நவாப்கஞ்ச் தேசிய பூங்கா
- நாசிர்கஞ்ச் ஓங்கில் சரணாலயம்
- நிஜும் ட்விப் தேசிய பூங்கா
- பப்லகாலி வனவிலங்கு சரணாலயம்
- ராஜேஷ்பூர் சுற்றுச்சூழல் பூங்கா
- இராம்சாகர் தேசிய பூங்கா
- ரெமா-கலேங்கா வனவிலங்கு சரணாலயம்
- சங்கு வனவிலங்கு சரணாலயம்
- சச்சாரி தேசிய பூங்கா
- சிலாண்டா-நாக்டெம்ரா ஓங்கில் சரணாலயம்
- சிங்ரா தேசிய பூங்கா
- சீதகுண்டா சுற்றுச்சூழல் பூங்கா
- சோனார்சார் வனவிலங்கு சரணாலயம்
- சுந்தரவனக் காடுகள்
- புனித மார்ட்டின் தீவு கடல்சார் பாதுகாக்கப்பட்ட பகுதி
- சுந்தரவனத்தின் கிழக்கு வனவிலங்கு சரணாலயம்
- சுந்தரவனத்தின் தெற்கு வனவிலங்கு சரணாலயம்
- சுந்தரவன மேற்கு வனவிலங்கு சரணாலயம்
- தரைமட்ட கடல் பாதுகாக்கப்படாத பகுதியின் ஸ்வாட்ச்
- டங்குவார் ஹார்
- தெக்னாப் விளையாட்டு பாதுகாக்கப்பட்ட பகுதி
- தெங்கரகிரி வனவிலங்கு சரணாலயம்
- திலகோர் சுற்றுச்சூழல் பூங்கா

தெற்காசியப் பாதுகாக்கப்பட்ட பகுதிகளின் பன்னாட்டு இயற்கைப் பாதுகாப்புச் சங்கத்தின் 1990 பதிப்பில், வனத் திணைக்களம் ஹைல் ஹோர் வனவிலங்கு சரணாலயத்தில் நீர்ப்பறவைகளைப் பாதுகாப்பதற்கான ஒரு மையத்தையும் நிறுவியதாகக் கூறுகிறது.
# நவாப்கஞ்ச் தேசிய பூங்கா



**நவாப்கஞ்ச் தேசிய பூங்கா** (உள்ளூரில் **பஞ்சபதி காடு** என்று அழைக்கப்படுகிறது) பன்னாடு இயற்கைப் பாதுகாப்புச் சங்கத்தின் வகை IV தேசிய பூங்கா மற்றும் வங்காளதேசத்தில் உள்ள பாதுகாக்கப்பட்ட இயற்கைப் பகுதி ஆகும். இந்த பூங்கா தினஜ்பூர் மாவட்டத்தின் கீழ் நவாப்கஞ்ச் உபாசிலா சதாருக்கு வடமேற்கே ஒரு கிலோமீட்டர் தொலைவில் அமைந்துள்ளது. நவாப்கஞ்ச் தேசிய பூங்காவில் அதிக அளவில் காணப்படும் தாவரங்கள் குங்கிலியம் (சோரியா ரோபசுதா) மற்றும் தேக்கு ஆகும். இது 517.61 ஹெக்டேர் பரப்பளவில் அமைந்துள்ளது.
# சேக் ஜமால் இனானி தேசிய பூங்கா



**சேக் ஜமால் இனானி தேசிய பூங்கா** (*Sheikh Jamal Inani National Park*)(**இனானி தேசிய பூங்கா** என்றும் அழைக்கப்படுகிறது) வங்காளதேசத்தில் உள்ள ஒரு பாதுகாக்கப்பட்ட தேசிய பூங்கா ஆகும். காக்ஸ் பஜார் மாவட்டத்தின் கீழ் உக்கியா உபாசிலாவில் அமைந்துள்ள இந்த பூங்கா வங்காளதேசத்தின் முதல் அதிபர் சேக் முஜிபுர் ரஹ்மானின் இரண்டாவது மகனான சேக் ஜமாலின் பெயரால் அழைக்கப்படுகிறது.  

வங்காளதேச அரசு இதை 9 சூலை 2019 அன்று தேசிய பூங்காவாக அறிவித்தது. ஆசிய யானையின் தாயகம் இது. இனானி தேசிய பூங்கா 7,085 ஹெக்டேர் பரப்பளவைக் கொண்டுள்ளது. இது உக்கியாவின் இனானி பாதுகாக்கப்பட்ட வனப்பகுதியில் அமைந்துள்ளது.
# உரூல்லியா புரோசுட்ராடா



**உரூல்லியா புரோசுட்ராடா** (தாவர வகைப்பாட்டியல்: *Ruellia prostrata*, *Dipteracanthus prostratus* ) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரூல்லியா” பேரினத்தில், 365 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1804 ஆம் ஆண்டு வெளிவந்துள்ளது. இந்தியா, வளைகுடா நாடுகள், வடமேற்கு ஆப்பிரிக்கா நாடுகள் ஆகியன இதன் வாழிடங்கள் காணப்படுகின்றன. புற்றுநோயின் புண்களை ஆற்றும் ஆராய்ச்சியில் இத்தாவரம் பயன்படுத்தப்படுகிறது.
# இரும்பு(II) புளோரைடு


## கட்டமைப்பு
நீரற்ற FeF<sub>2</sub> சேர்மம் TiO<sub>2</sub> உரூட்டைல் கட்டமைப்பை ஏற்றுக்கொள்கிறது. எனவே, இரும்பு நேர்மின் அயனிகள் எண்முகமாகவும் புளோரைடு எதிர்மின் அயனிகள் முக்கோண சமதளமாகவும் உள்ளன.  

நான்கு நீரேற்று வடிவ இரும்பு(II) புளோரைடு இரண்டு கட்டமைப்புகளில் அல்லது பல்லுருக்களில் உள்ளது. ஒரு வடிவம் செஞ்சாய்சதுர வடிவத்திலும் மற்றொன்று அறுகோண வடிவிலும் உள்ளன. செஞ்சாய்சதுர வடிவத்தில் ஒரு சீர்குலைவை கொண்டுள்ளது.  

பெரும்பாலான புளோரைடு சேர்மங்களைப் போலவே, இரும்பு(II) புளோரைடின் நீரற்ற மற்றும் நீரேற்றப்பட்ட வடிவங்கள் உயர் சுழல் உலோக மையத்தைக் கொண்டுள்ளன. குறைந்த வெப்பநிலை நியூட்ரான் விளிம்பு வளைவு ஆய்வுகள் FeF<sub>2</sub> எதிர்பெர்ரோ காந்ததன்மை பண்பைக் காட்டுகின்றன. வெப்ப திறன் அளவீடுகள் 78.3 கெல்வின் வெப்பநிலையில் எதிர்பெர்ரோ காந்ததன்மை பண்பைக் காட்டும் ஒரு நிகழ்வை வெளிப்படுத்துகின்றன.  

## இயற்பியல் பண்புகள்
இரும்பு(II) புளோரைடு சேர்மம் ஆனது 958 மற்றும் 1178 கெல்வின் வெப்பநிலைகளுக்கு இடையில் பதங்கமாகிறது. தார்சன் மற்றும் நுட்சென் முறைகளைப் பயன்படுத்துகையில் பதங்கமாதல் வெப்பம் சோதனை ரீதியாக தீர்மானிக்கப்பட்டது. இவ்வெப்பநிலை சராசரியாக 271 ± 2 கிலோயூல் மோல்<sup>−1</sup> ஆக இருந்தது.  

Fe<sup>+</sup> க்கான அணுமயமாக்கல் ஆற்றலைக் கணக்கிட பின்வரும் வினை முன்மொழியப்பட்டது:  
::FeF<sub>2</sub> + e → Fe<sup>+</sup> + F<sub>2</sub> (அல்லது 2F) + 2e  

## தயாரிப்பு
நீரற்ற ஐதரசன் புளோரைடுடன் இரும்பு குளோரைடை சேர்த்து வினை புரியச் செய்வதன் மூலம் நீரற்ற உப்பைத் தயாரிக்கலாம். இது தண்ணீரில் சிறிதளவு கரையக்கூடியதாகும். (25 °செல்சியசு வெப்பநிலையில் கரைதிறன் தயாரிப்பு Ksp = 2.36×10<sup>−6</sup> ஆகும்) இத்துடன் நீர்த்த ஐதரோபுளோரிக் அமிலம், ஒரு வெளிர் பச்சை நிற கரைசலை அளிக்கிறது. as well as dilute ஐதரோபுளோரிக் அமிலம், giving a pale green solution.
# நிமாபென் ஆச்சார்யா



**நிமாபென் பாவேசுபாய் ஆச்சார்யா** (*Nimaben Bhaveshbhai Acharya*) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தில் உள்ள அஞ்சார் தொகுதியில் இருந்து அதன் 12-ஆவது சட்டமன்ற உறுப்பினராகத் தேர்ந்தெடுக்கப்பட்டார். முன்னதாக இவர் குசராத்து குடும்பக் கட்டுப்பாட்டுக் குழுவில் பணியாற்றினார்.  

## சம்பவங்கள்
2017-ஆம் ஆண்டு ஏப்ரல் மாதத்தில் ஓர் இறுதிச் சடங்கிற்குச் சென்று கொண்டிருந்தபோது, நிமாபென்னின் வாகனம் அடையாளம் தெரியாத ஆண்களால் தாக்கப்பட்டது. அவர்கள் காரின் கண்ணாடியை உடைத்தனர். ஆனால், நிமாபென்னுக்கும் அவரது ஓட்டுநருக்கும் எந்த பாதிப்பும் ஏற்படவில்லை.  

## சர்ச்சை
நிமாபென் 2009-ஆம் ஆண்டு நடைபெற்ற மக்களவை தேர்தலின் போது முன்னாள் சட்டமன்ற உறுப்பினர் காந்தி அம்ருதியாவுடன் சேர்ந்து வாக்குகளைப் பணம் கொடுத்து வாங்கியதாகக் குற்றம்சாட்டப்பட்டார். இந்த வழக்கில் மோர்பி மாவட்ட குற்றவியல் நடுவர் இவருக்கு ஓர் ஆண்டு சிறைத்தண்டனை விதித்தார்.  

## அரசியல் வாழ்க்கை
நிமாபென் 2002, 2007-இல் நடைபெற்ற சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக போட்டியிட்டு வென்றார். ஆனால், 2007-ஆம் ஆண்டில் இவரது கணவரும் ஆறு மாமன்ற உறுப்பினர்களும் பாரதிய சனதா கட்சிக்குத் தாவினார்கள். பின்னர் நிமாபென்னும் தனது கணவரின் வழியைப் பின்பற்றி பாரதிய சனதா கட்சிக்கு மாறினார்.  

நிமாபென் 2007-ஆம் ஆண்டு குடியரசுத் தலைவர் தேர்தலில் பைரோன் சிங் செகாவத்துக்கு வாக்களித்ததையடுத்து, இவரின் கட்சி விரோத நடவடிக்கைகளைச் சுட்டி காங்கிரசு கட்சியிலிருந்து வெளியேற்றப்பட்டார்.
# அலிசியா இராத் தவளை


**நைக்டிபேட்ராச்சசு அலிசியே** (*Nyctibatrachus aliciae*)(***அலிசியா இராத் தவளை*** அல்லது *அல்சி இராத் தவளை*) என்பது நைக்டிபட்டிராசிடே குடும்பத்தில் உள்ள ஒரு தவளை சிற்றினம் ஆகும். இது இந்தியாவின் கேரளாவில் உள்ள பொன்முடி மலை மற்றும் அத்திரிமலையில் உள்ள தெற்கு மேற்குத் தொடர்ச்சி மலைகப் பகுதியில் மட்டுமே காணப்படும் அகணிய உயிரி ஆகும். இந்த தவளைகள் கரையோர வாழ்விடங்கள் மற்றும் வெப்பமண்டல ஈரமான பசுமையான மற்றும் பகுதி-பசுமை காடுகளில் உள்ள நீரோடைகளில் வாழ்கின்றன. ஓரளவிற்கு வாழ்விட மாற்றத்தைப் பொறுத்துக்கொள்ளும் வகையில் தகவமைப்பினை இந்த சிற்றினம் பெற்றுள்ளது. உள்நாட்டில் பொதுவானதாக இருந்தாலும், இதனுடைய குறுகிய வாழிடம் மற்றும் வாழ்விட இழப்பால் அச்சுறுத்தப்படுகிறது.
# வைசாலி பாங்கர்



**வைசாலி பாங்கர்** (Vaishali Bankar) இந்தியாவைச் சேர்ந்த ஓர் அரசியல்வாதியாவார். மகாராட்டிர மாநிலம் புனே நகரின் ஐம்பத்தி இரண்டாவது மேயராக இருந்தார். அந்தப் பதவியை வகிக்கும் ஏழாவது பெண் இவர் என்பது குறிப்பிடத்தக்கதாகும். . 2012 ஆம் ஆண்டு நடைபெற்ற புனே மாநகராட்சித் தேர்தலுக்குப் பிறகு இவர் மேயராக தேர்ந்தெடுக்கப்பட்டார்.  

புனே நகரில் பொது சிறுநீர் கழிப்பிடங்கள் கட்டுவது உள்ளிட்ட வளர்ச்சிப் பணிகளை மேற்கொள்வதாக பாங்கர் உறுதி கூறினார். பெண்களின் உரிமைகள் தொடர்பான பிரச்சினைகளே தனது முதன்மையான விடயம் எனவும் அவர் குறிப்பிட்டார்.  

2013 ஆம் ஆண்டு ஆகத்து மாதம் 12 ஆம் தேதி பாங்கர் தனது குடும்ப உறுப்பினர்களுடன் பன்னாட்டு பயணங்கள் மேற்கொண்டதன் மீதான விமர்சனத்திற்குப் பிறகு பதவி விலகல் செய்தார். பதவிக்காலம் முடிவதற்குள் பதவிவிலகல் செய்த முதல் புனே மேயர் என்ற பெருமையையை இவர் பெற்றார்.
# எர்பர்ட் கோப் ரிசிலி


**சர் எர்பர்ட் கோப் சிலி** ( *Sir Herbert Hope Risley* **)** (4 ஜனவரி 1851- 30 செப்டம்பர் 1911) ஒரு பிரித்தானிய இனவியலாளரும் மற்றும் காலனித்துவ நிர்வாகியுமாவார். இந்தியக் குடிமைப் பணி அதிகாரியான இவர், வங்காள மாகாணத்தின் பழங்குடியினர் மற்றும் சாதிகள் குறித்து விரிவான ஆய்வுகளை மேற்கொண்டார். 1901 ஆம் ஆண்டு மக்கள் தொகைக் கணக்கெடுப்பில் பிரித்தானிய இந்தியாவின் முழு இந்து மக்களுக்கும் சாதி அமைப்பை முறையாகப் பயன்படுத்தியதற்காக இவர் குறிப்பிடத்தக்கவர். விஞ்ஞான இனவெறியை வெளிப்படுத்துபவராக, இந்தியர்களை ஏழு இனங்களாகப் பிரிக்க மானுடவியல் தரவுகளைப் பயன்படுத்தினார்.  

ரிசிலி 1851 இல் இங்கிலாந்தின் பக்கிங்காசையரில் பிறந்தார். இந்தியக் குடிமைப் பணியில் சேருவதற்கு முன்பு ஆக்சுபோர்டு பல்கலைக்கழகத்தில் உள்ள நியூ கல்லூரியில் பயின்றார். ஆரம்பத்தில் வங்காளத்தில் பணியமர்த்தப்பட்டார். அங்கு இவரது தொழில்முறை கடமைகள் இவரை புள்ளியியல் மற்றும் இனவியல் ஆராய்ச்சியில் ஈடுபடுத்தியது. மேலும் விரைவிலேயே மானுடவியலில் ஆர்வத்தை வளர்த்துக் கொண்டார்.}} பின்னர் மக்கள் தொகை கணக்கெடுப்பு ஆணையராக நியமிக்கப்பட்டார். 1911 இல் தான் இறப்பதற்கு சற்று காலம் முன்பு, இலண்டனில் உள்ள இந்திய அலுவலகத்தில் நிரந்தர செயலாளராகச் சேர்ந்தார். இடைப்பட்ட ஆண்டுகளில் , விஞ்ஞான இனவெறி என்று இப்போது கருதப்படும் கருத்துகளின் அடிப்படையில் இந்திய சமூகங்களின் பல்வேறு ஆய்வுகளைத் தொகுத்தார். இவர் களப்பணி மற்றும் மானுடவியல் ஆய்வுகளின் மதிப்பை வலியுறுத்தினார். வரலாற்று ரீதியாக இந்தியவியலாளர்களின் வழிமுறையாக இருந்த பழைய நூல்கள் மற்றும் நாட்டுப்புறக் கதைகளை நம்பியிருப்பதற்கு மாறாக இது இவரது வாழ்நாளில் குறிப்பிடத்தக்க அணுகுமுறையாக இருந்தது.  

வீரத்திருத்தகை விருது வழங்கி கௌரவித்த இவரது நாடு இவரை அரச கழகத்தின் மானுடவியல் நிறுவனத்தின் தலைவராகவும் பனியமர்த்தியது.
# இலிட்டோராரியா இரோராட்டா



**இலிட்டோராரியா இரோராட்டா** (*Littoraria irrorata*) சதுப்பு நத்தை என்ற பொதுவான பெயரால் அறியப்படுகிறது, இது கடல் நத்தையின் ஒரு இனமாகும், இது இலிட்டோரினிடே குடும்பத்தில் உள்ள கடல் காஸ்ட்ரோபாடு மெல்லுடலி ஆகும் .  

இந்த இனம் அட்லாண்டிக் கடற்கரை, வட அமெரிக்காவின் வளைகுடா கடற்கரை, மாசசூசெட்சு முதல் டெக்சாசு வரை உப்பு சதுப்பு நிலங்களில் காணப்படுகிறது.  

இந்த வகை நத்தைகளின் சில கூட்டங்கள் பூஞ்சை வளர்ப்பை நடைமுறைப்படுத்த அறியப்பட்ட ஒரே மெல்லுடலிகளாகும் .  

*எல். இரோராட்டா* உப்பு சதுப்புச் சூழலின் இன்றியமையாத பகுதியாகும். உப்பு சதுப்பு நிலங்களில் பொதுவாகக் காணப்படும் ஒரு புல்லான சு*பார்ட்டினா ஆல்டர்னிபுளோரா* என்றும் அழைக்கப்படும் *சுபோரோபோலசு ஆல்டர்னிஃப்ளோரசுடனான* வலுவான உறவு கொண்டுள்ளது.
# இட்ரியம் சேர்மங்களின் பட்டியல்

**இட்ரியம் சேர்மங்களின் பட்டியல்** (*List of yttrium compounds*) இட்ரியம் தனிமத்தினுடைய சேர்மங்களின் பட்டியலை காட்டுகிறது. இப்பட்டியலில் சேர்ப்பதற்கான அளவுகோல்களாக அவற்றின் பயன்பாடுகள், கல்வி முக்கியத்துவம், ஒற்றை படிக கட்டமைப்புகள் போன்றவை எடுத்துக் கொள்ளப்பட்டுள்ளன.  
| பெயர் | மூலக்கூற்று
வாய்பாடு | மூலக்கூற்று
எடை (கி/மோல்) | மேற்கோள்கள் |
| --- | --- | --- | --- |
| இட்ரியன் அசிட்டேட்டு | C<sub>6</sub>H<sub>9</sub>O<sub>6</sub>Y | 266.038 |  |
| இட்ரியம் அசிட்டைலசிட்டோனேட்டு | Y(C<sub>5</sub>H<sub>7</sub>O<sub>2</sub>)<sub>3</sub> | 388.233 |  |
| இட்ரியம்(III) ஆண்ட்டிமோனைடு | YSb | 210.666 |  |
| இட்ரியம் ஆர்சனேட்டு | YAsO<sub>4</sub> | 227.828 |  |
| இட்ரியம்(III) ஆர்சனைடு | YAs | 163.828 |  |
| இட்ரியம் போரைடு | YB<sub>25</sub> | 359.181 |  |
| இட்ரியம் போரைடு | YB<sub>66</sub> | 802.432 |  |
| இட்ரியம்(III) புரோமைடு | YBr<sub>3</sub> | 328.62 |  |
| இட்ரியம்(III) குளோரைடு | YCl<sub>3</sub> | 195.26 |  |
| இட்ரியம்(III) புளோரைடு | YF<sub>3</sub> | 145.9 |  |
| இட்ரியம் பார்மேட்டு | Y(HCOO)<sub>3</sub> | 223.963 |  |
| இட்ரியம் நைட்ரைடு | YN | 102.913 |  |
| இட்ரியம் நைட்ரேட்டு | Y(NO<sub>3</sub>)<sub>3</sub> | 274.927 |  |
| இட்ரியம் ஆக்சலேட்டு டெட்ரா ஐதரேட்டு | C<sub>6</sub>O<sub>12</sub>Y<sub>2</sub> | 441.86 |  |
| இட்ரியம் ஆர்த்தோவனேடேட்டு | YVO<sub>4</sub> | 203.84 |  |
| இட்ரியம்(III) ஆக்சைடு | Y<sub>2</sub>O<sub>3</sub> | 225.81 |  |
| இட்ரியம் பெர்குளோரேட்டு | Y(ClO<sub>4</sub>)<sub>3</sub> | 387.265 |  |
| இட்ரியம்(III) பெர்குளோரேட்டு அறுநீரேற்று | Y(ClO<sub>4</sub>)<sub>3</sub>·6H<sub>2</sub>O | 495.361 |  |
| இட்ரியம் பாசுபைடு | YP | 119.88 |  |
| இட்ரியம்(III) பாசுபேட்டு | YPO<sub>4</sub> | 183.877 |  |
| இட்ரியம்(III) சல்பேட்டு | O<sub>12</sub>S<sub>3</sub>Y<sub>2</sub> | 465.98 |  |
| இட்ரியம் சல்பேட்டு எண்ணீரேற்று | H<sub>16</sub>O<sub>20</sub>S<sub>3</sub>Y<sub>2</sub> | 610.1 |  |
| இட்ரியம்(III) சல்பைடு | Y<sub>2</sub>S<sub>3</sub> | 274.01 |  |